turjo4nis/wikipedia-bn-dump-20250701 huggingface dataset:
গ্লাইসেরা শেখমুজিবি

গ্লাইসেরা শেখমুজিবি (Glycera sheikhmujibi) একটি পলিকীট প্রজাতির প্রাণী। এনিলিডা পর্বের অন্তর্ভুক্ত নতুন প্রজাতির ক্ষুদ্র এই পলিকীট নলাকৃতি ও হালকা গোলাপি বর্ণের।

আবিষ্কার 
এর আবিষ্কারক হচ্ছেন নোয়াখালী বিজ্ঞান ও প্রযুক্তি বিশ্ববিদ্যালয়ের মৎস্য ও সমুদ্র বিজ্ঞান বিভাগের সহযোগী অধ্যাপক গবেষক ড. মো. বেলাল হোসেন। তার গবেষণার সঙ্গী হিসেবে ছিলেন অস্ট্রেলীয় মিউজিয়াম রিসার্চ ইনস্টিটিউটের পলিকীট বিজ্ঞানী ড. প্যাট হ্যাচিংস। বাংলাদেশের প্রথম রাষ্ট্রপতি ও ভারতীয় উপমহাদেশের একজন অন্যতম প্রভাবশালী রাজনৈতিক ব্যক্তিত্ব শেখ মুজিবুর রহমান এর স্মরণে এর নামকরণ করা হয়।

বৈশিষ্ট্য 
গ্লাইসেরা শেখমুজিবি দৈর্ঘ্যে ৪২ মি.মি.। এটি সর্বমোট ১৫৮টি ভাগে বিভক্ত এবং দেহের মধ্যভাগে ২.২ মি.মি. প্রস্থ। নলাকার, নমনীয় ও প্যাপিলা দ্বারা আবৃত ঘণ্টাকৃতির দীর্ঘায়িত চোষক মুখ এর অন্যতম শনাক্তকারী বৈশিষ্ট্য। এই প্রাণীর চোখ নেই। চোষকের প্রান্তিক অংশে চারটি কালো হুকের মতো চোয়াল রয়েছে। চোষকে তিন ধরনের প্যাপিলা থাকে। চোষকের দুই জোড়া চোয়াল শক্ত ত্রিকোণাকৃতির এই লেরনের সঙ্গে যুক্ত থাকে। এ ছাড়া, দেহের মাঝখানে সমান অঙ্গুালাকৃতির লোব আছে।

তথ্যসূত্র 

অমেরুদণ্ডী প্রাণী
অঙ্গুরীমাল
শেখ মুজিবুর রহমানের স্মারক
২০২০-এ বর্ণিত প্রাণী
হাতিয়া উপজেলা
আরকা গদিনিয়া

মোরস্কি জভিয়ঁজকোভি ক্লুব স্পোর্তোভি আরকা গদিনিয়া (, ; এছাড়াও শুধুমাত্র আরকা গদিনিয়া নামে পরিচিত) হচ্ছে গদিনিয়া ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২৯ সালে প্রতিষ্ঠিত হয়েছে। আরকা গদিনিয়া তাদের সকল হোম ম্যাচ গদিনিয়ার স্তাদিওন গোসিরে খেলে থাকে; যার ধারণক্ষমতা হচ্ছে ১৫,১৩৯। বর্তমানে এই ক্লাবের ম্যানেজারের দায়িত্ব পালন করছেন ইরেনেউশ মামরোত এবং সভাপতির দায়িত্ব পালন করছেন রাদোমির সোবচাক। পোলীয় রক্ষণভাগের খেলোয়াড় আদাম মার্চিনিয়াক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আরকা গদিনিয়া এপর্যন্ত ৫টি শিরোপা জয়লাভ করেছে; যার মধ্যে ২টি পোলীয় কাপ, ২টি পোলীয় সুপার কাপ এবং ১টি আই লিগা শিরোপা রয়েছে।

অর্জন 
 পোলীয় কাপ:
 চ্যাম্পিয়ন (২): ১৯৭৯, ২০১৬–১৭
 রানার-আপ (১): ২০১৭–১৮
 পোলীয় সুপার কাপ:
 চ্যাম্পিয়ন (২): ২০১৭, ২০১৮
 আই লিগা:
 চ্যাম্পিয়ন (১): ২০১৫–১৬

তথ্যসূত্র

বহিঃসংযোগ 

  

 
একস্ত্রাকলাসার ক্লাব
পোল্যান্ডের ফুটবল ক্লাব
১৯২৯-এ পোল্যান্ডে প্রতিষ্ঠিত
১৯২৯-এ প্রতিষ্ঠিত ফুটবল ক্লাব
শিয়েনশিয়েন মসজিদ

শিয়েনশিয়েন মসজিদ () চীনের কুয়াংতুং প্রদেশের কুয়াংচৌয়ের ইউয়েশিউ শহরে অবস্থিত একটি মসজিদ। মসজিদটি কুয়াংতুং প্রদেশের বৃহত্তম মসজিদ।

ইতিহাস 
৬২৯ সালে তাং রাজবংশের শাসনকালে মসজিদটি নির্মাণ করা হয়েছে। মসজিদটিকে হুই-হুই কবরস্থানও বলা হয়। কারণ মসজিদ প্রাঙ্গণে ৪০ জন বিখ্যাত আরব মুসলিম ধর্মপ্রচারকদেরকে সমাধিস্থ করা হয়েছে।

স্থাপত্য 
মসজিদটি মিং রাজবংশের স্থাপত্য শৈলীতে নির্মাণ করা হয়েছে। মসজিদটি ১,৮৬০ বর্গমিটার এলাকা জুড়ে অবস্থিত তার মধ্যে ১,০৭৭ বর্গমিটার জায়গায় ভবন নির্মাণ করা হয়েছে। মসজিদে নামাজঘর,বিশ্রামখানা সহ অন্যান্য সুবিধা রয়েছে। নামাজঘরটি  দ্বিতল বিশিষ্ট ভবন ও এতে ৩,০০০ জন মুসল্লি একসাথে নামাজ পড়তে পারে।

মসজিদের অভ্যন্তরভাগ বাগানের শৈলী নির্মাণ করা হয়েছে। মসজিদের ভিতরে অনেকগুলি গাছ এবং ফুল রয়েছে।

মসজিদটি কুয়াংচৌ রেলস্টেশনের পূর্ব দিকে হেঁটে যাওয়া যাবে এমন দূরত্বে অবস্থিত।

চিত্রশালা

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

৭ম শতাব্দীর মসজিদ
চীনের মসজিদ
সরলীকৃত চীনা ভাষার লেখা থাকা নিবন্ধ
চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
৬২৯-এ সম্পন্ন মসজিদ
৭ম শতাব্দীতে চীনে প্রতিষ্ঠিত
দ্য ট্রিবিউন (চণ্ডীগড়)

দ্য ট্রিবিউন  একটি ভারতীয় ইংরেজি ভাষার দৈনিক পত্রিকা যা অমৃতসর, বাথিন্দা, চণ্ডীগড়, নয়াদিল্লি, জলন্ধর এবং লুধিয়ানা থেকে প্রকাশিত হয়। এটি ১৮৮১ সালের ২ ফেব্রুয়ারি লাহোরে (বর্তমানে পাকিস্তানে) জনহিতৈষী সরদার দয়াল সিং মজিথিয়া কর্তৃক প্রতিষ্ঠিত এবং পাঁচ সদস্যবিশিষ্ট ট্রাস্টি দ্বারা পরিচালিত হয়।  এটি বিশ্বব্যাপী প্রচারিত একটি প্রধান ভারতীয় সংবাদপত্র।  ভারতে, এটি পাঞ্জাব, হরিয়ানা, হিমাচল প্রদেশ এবং চণ্ডীগড়ের কেন্দ্রশাসিত অঞ্চলের অন্যতম প্রধান ইংরেজি দৈনিক।  দ্য ট্রিবিউনের বর্তমান সম্পাদক হলেন রাজেশ রামচন্দ্রন। তিনি ১৪ মে ২০১৮এ নিয়োগ পেয়েছিলেন। এর আগে তিনি আউটলুক ম্যাগাজিনের সম্পাদক ছিলেন। রামচন্দ্রন হরিশ খারের উত্তরসূরি হয়েছিলেন, যিনি ১ জুন ২০১৫-তে ট্রিবিউন গ্রুপের পত্রিকার সম্পাদকীয়-প্রধান নিযুক্ত হয়েছিলেন  এবং ১৫ ই মার্চ ২০১৫ অবধি দায়িত্ব পালন করেছেন। 

ট্রিবিউনের দুটি সহ প্রকাশনা রয়েছে: দৈনিক ট্রিবিউন (হিন্দিতে) এবং পাঞ্জাবি ট্রিবিউন (পাঞ্জাবিতে)। আর কে সিংহ দৈনিক ট্রিবিউনের সম্পাদক এবং সাহিত্য অকাদেমি পুরস্কার বিজয়ী এবং বিশিষ্ট পাঞ্জাবি নাট্যকার স্বরাজ বীর সিং পাঞ্জাবি ট্রিবিউনের সম্পাদক। দ্য ট্রিবিউনের অনলাইন সংস্করণ ১৯৯৮ সালের জুলাইয়ে চালু হয়েছিল এবং পাঞ্জাবি ট্রিবিউন এবং দৈনিক ট্রিবিউনের অনলাইন সংস্করণ ১৬ আগস্ট ২০১০ এ চালু হয়েছিল। 

তিনটি সংবাদপত্রই ট্রিবিউন ট্রাস্ট প্রকাশ করেছে। নারিন্দার নাথ ভোহরা হলেন ট্রিবিউন ট্রাস্টের সভাপতি, এতে এসএস সোধি, এসএস মেহতা, নরেশ মোহন এবং গুরুবচন জগৎ ট্রাস্টি হিসাবে রয়েছেন।

ট্রাইব্যুনের কালি নাথ রায়, প্রেম ভাটিয়া, হরি জয় সিং, এইচকে দুয়া এবং রাজ চেঙ্গাপ্পা এর আগে সম্পাদক প্রধান হিসাবে ছিলেন।

বেশিরভাগ ভারতীয় সংবাদপত্রের মতো, দ্য ট্রিবিউন  বিজ্ঞাপন সাবস্ক্রিপশনের মাধ্যমে বেশিরভাগ রাজস্ব সংগ্রহ করে।

তথ্যসূত্র

বহিঃসংযোগ 

  
 ফেসবুক - দ্য ট্রিবিউন 
 টুইটার - দ্য ট্রিবিউন 
 ইনস্টাগ্রাম - দ্য ট্রিবিউন 
 ইউটিউব চ্যানেল - দ্য ট্রিবিউন

ভারতের ইংরেজি ভাষার সংবাদপত্র
১৮৮১-এ ভারতে প্রতিষ্ঠিত
গুর্নিক জাবজে

ক্লুব স্পোর্তোভি গুর্নিক জাবজে (, ; এছাড়াও গুর্নিক জাবজে নামে পরিচিত) হচ্ছে জাবজে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৮ সালের ১৪ই ডিসেম্বর তারিখে প্রতিষ্ঠিত হয়েছে। গুর্নিক জাবজে তাদের সকল হোম ম্যাচ জাবজের আর্নেস্টা পোয়ল স্টেডিয়ামে খেলে থাকে; যার ধারণক্ষমতা হচ্ছে ২৪,৪১৩। বর্তমানে এই ক্লাবের ম্যানেজারের দায়িত্ব পালন করছেন মারৎসিন ব্রশ এবং সভাপতির দায়িত্ব পালন করছেন বার্তোশ সার্নোভস্কি। পোলীয় মধ্যমাঠের খেলোয়াড় শিমন মাতুশেক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, গুর্নিক জাবজে এপর্যন্ত ২১টি শিরোপা জয়লাভ করেছে; যার মধ্যে ১৪টি একস্ত্রাকলাসা, ৬টি পোলীয় কাপ এবং ১টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, গুর্নিক জাবজের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপ উইনার্স কাপের ফাইনালে পৌঁছানো; যেখানে তারা ইংরেজ ক্লাব ম্যানচেস্টার সিটির ১–২ গোলে পরাজিত হয়েছিল।

অর্জন

ঘরোয়া
একস্ত্রাকলাসা
চ্যাম্পিয়ন (১৪): ১৯৫৭, ১৯৫৯, ১৯৬১, ১৯৬২–৬৩, ১৯৬৩–৬৪, ১৯৬৪–৬৫, ১৯৬৫–৬৬, ১৯৬৬–৬৭, ১৯৭০–৭১, ১৯৭১–৭২, ১৯৮৪–৮৫, ১৯৮৫–৮৬, ১৯৮৬–৮৭, ১৯৮৭–৮৮
রানার-আপ (৪): ১৯৬২, ১৯৬৮–৬৯, ১৯৭৩–৭৪, ১৯৯০–৯১
পোলীয় কাপ
চ্যাম্পিয়ন (৬): ১৯৬৪–৬৫, ১৯৬৭–৬৮, ১৯৬৮–৬৯, ১৯৬৯–৭০, ১৯৭০–৭১, ১৯৭১–৭২
রানার-আপ (৭): ১৯৫৫–৫৬, ১৯৫৬–৫৭, ১৯৬১–৬২, ১৯৬৫–৬৬, ১৯৮৫–৮৬, ১৯৯১–৯২, ২০০০–০১
পোলীয় সুপার কাপ:
চ্যাম্পিয়ন (১): ১৯৮৮

ইউরোপ
 ইউরোপীয় কাপ:
কোয়ার্টার-ফাইনাল (১): ১৯৬৭–৬৮
 উয়েফা কাপ উইনার্স কাপ:
রানার-আপ (১): ১৯৬৯–৭০

তথ্যসূত্র

বহিঃসংযোগ

  

গুর্নিক জাবজে
একস্ত্রাকলাসার ক্লাব
পোল্যান্ডের ফুটবল ক্লাব
১৯৪৮-এ পোল্যান্ডে প্রতিষ্ঠিত
১৯৪৮-এ প্রতিষ্ঠিত ফুটবল ক্লাব
দ্য ফাইন্যান্সিয়াল এক্সপ্রেস (ভারত)

দ্য ফাইন্যান্সিয়াল এক্সপ্রেস একটি ভারতীয় ইংরেজি ভাষার ব্যবসায়িক পত্রিকা যা ইন্ডিয়ান এক্সপ্রেস গ্রুপের মালিকানাধীন। এটি ইন্ডিয়ান এক্সপ্রেস গ্রুপ ১৯৬১ সাল থেকে প্রকাশ করেছে। ফাইনান্সিয়াল এক্সপ্রেস ভারতীয় এবং আন্তর্জাতিক ব্যবসা এবং আর্থিক সংবাদগুলিতে বিশেষীকরণ করে। এর সম্পাদক সুনীল জেইন। এটি ভারতের উত্তর প্রদেশ থেকে প্রকাশিত হয়।

তথ্যসূত্র

বহিঃসংযোগ 
     
 ফিনান্সিয়াল এক্সপ্রেস ই-পেপার  
 ফিনান্সিয়াল এক্সপ্রেস হিন্দি ওয়েবসাইট

ভারতের ইংরেজি ভাষার সংবাদপত্র
কলকাতার সংবাদপত্র
ভারতের ব্যবসায়িক সংবাদপত্র
নয়াদিল্লি ভিত্তিক কোম্পানি
বঙ্গীয় উপবদ্বীপ

বঙ্গীয় উপবদ্বীপ, বেঙ্গল ফ্যান, গঙ্গা ফ্যান বা গাঙ্গেয় উপবদ্বীপ হচ্ছে পৃথিবীর সবচেয়ে বড় সমুদ্রগর্ভস্থ ডুবো গিরিখাত। এই ডুবো গিরিখাতটি কমপক্ষে  লম্বা,  চওড়া, যার সর্বোচ্চ গভীরতা । তিব্বতী প্লেট দ্বারা ইউরেশিয়ান প্লেট ও ভারতীয় প্লেটের মধ্যে সংঘর্ষের ফলে এবং হিমালয় পর্বতের উত্থান ও ক্ষয়ের ফলে খাতটি তৈরি হয়। অধিকাংশ পলল গঙ্গা ও বুড়িগঙ্গা দ্বারা সংগৃহিত হয়ে যা বাংলাদেশের নিম্ন মেঘনা ব-দ্বীপ এবং পশ্চিমবঙ্গের (ভারত) হুগলী ব-দ্বীপে গিয়ে পতিত হয়।  টার্বিডিটি স্রোতগুলি সাবমেরিন ক্যানিয়নের একটি সিরিজের মাধ্যমে পলি পরিবহন করেছে, যার মধ্যে কয়েকটি ১,৫০০ মাইল (২,৪১৪ কিলোমিটার) দৈর্ঘ্যেরও বেশি, যা বঙ্গোপসাগরে ৩০ ডিগ্রি অক্ষাংশ পর্যন্ত জমা করা হবে, যেখান থেকে এটি শুরু হয়েছিল সেখান থেকে ৩০ ডিগ্রি অক্ষাংশ পর্যন্ত জমা করা হবে। এখন পর্যন্ত, বাংলার ফ্যান থেকে উদ্ধার হওয়া প্রাচীনতম পলিগুলি মায়োসিন যুগের প্রথম দিকের। তাদের খনিজ ও ভূ-রাসায়নিক বৈশিষ্ট্যগুলি তাদের হিমালয়ের উৎপত্তি সনাক্ত করে এবং প্রমাণ করে যে হিমালয় ২০ মিলিয়ন বছর আগেও একটি প্রধান পর্বতশ্রেণী ছিল।

পাখাটি পুরোপুরি বঙ্গোপসাগরের মেঝে ঢেকে দেয়। ষাটের দশকে ব্রুস সি. হিজেন এবং মারি থার্পের দ্বারা বাথিমেট্রিক জরিপের মাধ্যমে ফ্যানটি প্রথম সনাক্ত করা হয়েছিল, যা অগভীর শঙ্কু এবং ক্যানিয়ন কাঠামো সনাক্ত করেছিল। ১৯৬৮ সালে একটি ভূতাত্ত্বিক ও ভূতাত্ত্বিক জরিপের পর জোসেফ কুরে এবং ডেভিড মুর এটি রচিত এবং নামকরণ করেছিলেন।

তথ্যসূত্র

বঙ্গোপসাগর
বদ্বীপ
গঙ্গা নদী
পাললিক শিলা
বাংলাদেশের ভূমিরূপ
ভারতের ভূমিরূপ
এশিয়ার ভূমিরূপ
গুপ্ত লিপি

গুপ্ত লিপি (যা গুপ্ত ব্রাহ্মী লিপি বা নব্য ব্রাহ্মী লিপি নামেও পরিচিত) ভারতবর্ষে গুপ্ত সাম্রাজ্য চলাকালীন সংস্কৃত ভাষা লিখতে ব্যবহৃত হত। গুপ্ত লিপির উদ্ভব ব্রাহ্মী লিপি থেকে হয়েছিল এবং পরবর্তী কালে নাগরী লিপি, শারদা লিপি ও সিদ্ধং লিপির উদ্ভব গুপ্ত লিপি থেকে হয়। আবার গুপ্ত লিপি-জাত এই লিপিগুলি থেকে বর্তমানে প্রচলিত ভারতীয় লিপিগুলি, যেমন দেবনাগরী (সংস্কৃত, হিন্দি, মারাঠি, নেপালি ইত্যাদি ভাষা লিখতে ব্যবহৃত লিপি), পাঞ্জাবি ভাষার গুরুমুখী লিপি, বাংলা ও অসমীয়া লিপি, তিব্বতী লিপি ইত্যাদির উদ্ভব হয়।

উৎপত্তি ও শ্রেণিবিন্যাস 
বর্তমান ভারতীয় লিপিগুলির সাথে গুপ্ত লিপির পার্থক্য শুধু অক্ষরগুলির রূূূপে, কিন্তু লেখার নিয়মগুলি একই। অর্থাৎ এখানেও ব্যঞ্জনবর্ণের সাথে স্বরবর্ণের মাত্রা যোগ হয়, এবং মাত্রা না থাকলে বুঝতে হবে ব্যঞ্জনবর্ণের মধ্যেই 'অ' স্বরবর্ণটি অন্তর্নিহিত আছে।

৪র্থ শতাব্দী খ্রিষ্টাব্দ থেকে বর্ণগুলি আরও সর্পিল ও ভারসাম্যযুক্ত হতে থাকে, মূলত দ্রুত ও নান্দনিকভাবে লেখার চলের কারণে। এই একই কারণে গুপ্ত সাম্রাজ্যের বিভিন্ন অঞ্চলে লিপিটি ভিন্ন ভিন্ন রূপ পেতে থাকে। এই আঞ্চলিক রূপগুলিকে চার-পাঁচটি শ্রেণিতে ভাগ করা হয়, যদিও শ্রেণিবিন্যাসটি সুস্পষ্ট নয়, কারণ একই শিলালিপিতে একই বর্ণের ভিন্ন ভিন্ন রূপ পাওয়া গেছে। এই কারণে গুপ্ত সাম্রাজ্যে ব্যবহৃত যে কোনো লিপিকেই গুপ্ত লিপি ধরা যেতে পারে, তার যতগুলিই আঞ্চলিক রূপ থাকুক না কেন।

লিপির নমুনা
গুপ্ত লিপির যে নমুনা পাওয়া গেছে তা প্রায় সবটাই লোহা বা পাথরের স্তম্ভ বা গুপ্ত বংশের স্বর্ণমূদ্রার উপরে। গুপ্ত লিপিতে লেখা পাঠ্যগুলির সবচেয়ে গুরুত্বপূর্ণ নমুনা পাওয়া যায় প্রয়াগরাজে (এলাহাবাদে), একটি প্রশস্তির রূপে। গুপ্তবংশের দ্বিতীয় সম্রাট সমুদ্রগুপ্তের সভাকবি ও মন্ত্রী হরিসেন দ্বারা রচিত এই প্রশস্তিতে সমুদ্রগুপ্তের শ্বাসনকালের বর্ণনা দেওয়া হয়েছে। এটি সম্রাট অশোকের এলাহাবাদ স্তম্ভে খোদাই করা আছে।

বর্ণমালা
গুপ্ত বর্ণমালায় ৩৭টি বর্ণ আছে। এর মধ্যে ৩২টি ব্যঞ্জনবর্ণ ও ৫টি স্বরবর্ণ। বাংলার মতো এখানেও ব্যঞ্জনবর্ণের সাথে স্বরমাত্রা জুড়ে দেওয়ার, ও ব্যঞ্জবর্ণের সাথে ব্যঞ্জনবর্ণ জুড়ে যুক্তবর্ণ তৈরি করার চল আছে।

স্বরবর্ণ

ব্যঞ্জনবর্ণ

চিত্রশালা

তথ্যসূত্র 

ব্রাহ্মী লিপি
ইয়াগিয়েলোনিয়া বিয়াউইস্তক

ইয়াগিয়েলোনিয়া বিয়াউইস্তক স্পোর্তোভা স্পুকা আকৎসিয়না (, ; এছাড়াও ইয়াগিয়েলোনিয়া বিয়াউইস্তক নামে পরিচিত) হচ্ছে বিয়াউইস্তক ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২০ সালের ৩০শে মে তারিখে প্রতিষ্ঠিত হয়েছে। ইয়াগিয়েলোনিয়া বিয়াউইস্তক তাদের সকল হোম ম্যাচ বিয়াউইস্তকের বিয়াউইস্তক সিটি স্টেডিয়ামে খেলে থাকে; যার ধারণক্ষমতা হচ্ছে ২২,৩৭২। বর্তমানে এই ক্লাবের ম্যানেজারের দায়িত্ব পালন করছেন ইভাইলো পেতেভ এবং সভাপতির দায়িত্ব পালন করছেন সেজারি কুলেশা। পোলীয় মধ্যমাঠের খেলোয়াড় তারাস রোমানচুক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইয়াগিয়েলোনিয়া বিয়াউইস্তক এপর্যন্ত ৩টি শিরোপা জয়লাভ করেছে; যার মধ্যে ১টি পোলীয় কাপ, ১টি পোলীয় সুপার কাপ এবং ১টি আই লিগা শিরোপা রয়েছে।

অর্জন

ঘরোয়া 
 পোলীয় কাপ
 চ্যাম্পিয়ন (১): ২০০৯–১০
 রানার-আপ (২): ১৯৮৮–৮৯, ২০১৮–১৯
 পোলীয় সুপার কাপ
 চ্যাম্পিয়ন (১): ২০১০
 আই লিগা
 চ্যাম্পিয়ন (১): ১৯৮৬–৮৭

তথ্যসূত্র

বহিঃসংযোগ 

  

 
একস্ত্রাকলাসার ক্লাব
পোল্যান্ডের ফুটবল ক্লাব
১৯২০-এ পোল্যান্ডে প্রতিষ্ঠিত
১৯২০-এ প্রতিষ্ঠিত ফুটবল ক্লাব
শিকুয়ান মসজিদ

শিকুয়ান মসজিদ () চীনের কানসু প্রদেশের লানচৌয়ের ছেংকুয়ান শহরে অবস্থিত একটি মসজিদ।

ইতিহাস 
মিং রাজবংশের ওয়ানলি সম্রাটের শাসনকালে প্রথম মসজিদটি নির্মাণ করা হয়েছে। ১৬৮৪ সালে মসজিদটি পুনঃনির্মাণ করা হয়েছে। ১৭২৩ থেকে ১৭৩৫ সালের মধ্যে মসজিদটিকে সম্প্রসারণ করা হয়। ১৯৯০ সালে মসজিদটি পুনঃনির্মাণ করার সময় গম্বুজটি যুক্ত করা হয়।

স্থাপত্য 
মসজিদটি আরবি ইসলামিক শৈলীর আদলে নির্মাণ করা হয়েছে।  নামাজঘরটি চিরায়ত  চীনা এবং আরবি স্থাপত্যের সংমিশ্রণে নির্মাণ করা হয়েছে। মসজিদটি ৪৬৭ বর্গমিটার এলাকা জুড়ে অবস্থিত এবং তার মধ্যে নামাজঘরটি ১৪১ বর্গমিটার জায়গার উপর নির্মাণ করা হয়েছে। প্রধান নামাজঘরটি চারতলা বিশিষ্ট ভবন।  মসজিদে প্রধান নামাজঘর, গোসলখানা, ওযুখানা, পাঠদান কক্ষ, ইমামের থাকার ঘর, সংরক্ষণাগার সহ অন্যান্য সুবিধা আছে। মসজিদের ৩,০০০ জন মুসল্লি একসাথে নামাজ আদায় করতে পারে। 

মসজিদে নামাজ পড়া ছাড়াও আগ্রহী জনগণকে ধর্মীয় শিক্ষা দেওয়া ও ছোট ধরনের ধর্মীয় অনুষ্ঠানের আয়োজন করা হয়।

চিত্রশালা

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
কোরোনা কিয়েলৎসে

কোরোনা কিয়েলৎসে (, ) হচ্ছে কিয়েলৎসে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৭৩ সালের ১০ই জুলাই তারিখে প্রতিষ্ঠিত হয়েছে। কোরোনা কিয়েলৎসে তাদের সকল হোম ম্যাচ কিয়েলৎসের কিয়েলৎসে সিটি স্টেডিয়ামে খেলে থাকে; যার ধারণক্ষমতা হচ্ছে ১৫,৫৫০। বর্তমানে এই ক্লাবের ম্যানেজারের দায়িত্ব পালন করছেন মাৎসিয়েই বার্তোশেক এবং সভাপতির দায়িত্ব পালন করছেন জিশতফ জায়নৎস। বসনীয় রক্ষণভাগের খেলোয়াড় আদনান কোভাশেভিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কোরোনা কিয়েলৎসে সবচেয়ে বড় সাফল্য হচ্ছে ২০০৭ পোলীয় কাপের সেমি-ফাইনালে পৌঁছানো।

অর্জন
 একস্ত্রাকলাসা:
৫ম স্থান (৩): ২০০৬, ২০১২, ২০১৭
 পোলীয় কাপ:
রানার-আপ (১): ২০০৭
সেমি-ফাইনাল (২): ২০০৬, ২০১৮
 একস্ত্রাকলাসা কাপ:
কোয়ার্টার-ফাইনাল (১): ২০০৭

তথ্যসূত্র

বহিঃসংযোগ

  

কোরোনা কিয়েলৎসে
একস্ত্রাকলাসার ক্লাব
পোল্যান্ডের ফুটবল ক্লাব
১৯৭৩-এ পোল্যান্ডে প্রতিষ্ঠিত
১৯৭৩-এ প্রতিষ্ঠিত ফুটবল ক্লাব
দ্য নর্থ ইস্ট টাইমস

দ্য নর্থ ইস্ট টাইমস হ'ল সিএ-সনদপ্রাপ্ত ভারতের উত্তর-পূর্বাঞ্চলে প্রকাশিত ইংরেজি দৈনিক পত্রিকা।  এটি জিএল পাবলিকেশনস লিমিটেড ২ অক্টোবর ১৯৯০ সালে চালু করেছিল। দৈনিকের বর্তমান সঞ্চালনের পরিসংখ্যান ১,১৩,০০০।

আরো দেখুন 
 অসমীয়া সাময়িকীসমূহের তালিকা

তথ্যসূত্র

বহিঃসংযোগ 
 সরকারী ওয়েবসাইট

ভারতের ইংরেজি ভাষার সংবাদপত্র
আসামের সংবাদপত্র
১৯৯০-এ প্রতিষ্ঠিত প্রকাশনা
১৯৯০-এ আসামে প্রতিষ্ঠিত
অ্যারোমেটিক জুঁই

এটি বাগানে শোভাময় উদ্ভিদ হিসাবে বিশ্বব্যাপী চাষ করা হয়।সুগন্ধি ছোট সাদা ফুল।

পরিচিতি 
আদিনিবাস ইউরোপের দক্ষিণাঞ্চল ও আফ্রিকার উত্তরাঞ্চল। সুন্দর ফুল ও তার ঘ্রাণের জন্য সারাবিশ্বে খ্যাতি ছড়িয়ে পড়েছে। এরই এক আত্মীয় আছে আমাদের দেশের বন-জঙ্গলে। আমাদের দেশি বুনো গাছটির নাম ছাগলবটি বা Gourian clematis(Clematis gouriana)। দুটি প্রজাতির ফুল প্রায় একই রকম। Clematis flammula নামটির শেষাংশ “Flammula” ল্যাটিন শব্দ, যার অর্থ- little flame।

অ্যারোমেটিক জুঁই ফুলের নামের সাথে জুঁই অংশ থাকলেও বাস্তবে আসল জুঁই/যুথিকার সাথে এর কোনো মিল নেই। যেহেতু এরা আমাদের দেশি গাছ না, তাই বাংলা কোনো নাম এদের নেই। আমাদের দেশে নার্সারী ব্যবসার সাথে যারা জড়িত তারাই এই ফুলের নাম দিয়েছে অ্যারোমেটিক জুঁই। এই নামটাই এখন সবার কাছে পরিচিত হয়ে গিয়েছে।

বর্ণনা 

অ্যারোমেটিক জুঁই লতান বা আরোহী জাতীয় গাছ। অবলম্বন পেলে তা বেয়ে বেড়ে উঠে। গাছ ভরে সাদা সাদা সুগন্ধি ফুল ফোঁটে। মজার বিষয় হলো এই ফুলে কোনো পাপড়ি নেই, পাপড়ির মতো দেখতে অংশগুলো ফুলের বৃতি। ফুলের মাঝখান হালকা সবুজ আভাযুক্ত এবং এখান থেকে বের হয় অসংখ্য সাদা রঙের পুংকেশর।

বাহ্যিক লিংকসমূহ 
 Clematis flammula in Topwalks 
 USDA Plants Profile
 References

flammula
Flora of Africa
Flora of Lebanon
Flora of Europe
Plants described in 1753
Taxa named by Carl Linnaeus
আফ্রিকার উদ্ভিদ
ইউরোপের উদ্ভিদ
কার্ল লিনিয়াস কর্তৃক নামকরণকৃত ট্যাক্সা
১৭৫৩-এ বর্ণিত উদ্ভিদ
ইদ্রিস ইবনে হাসান

আবু ‘আউন ইদ্রিস ইবনে হাসান ইবনে আবু নুমায়ী (আরবি: أبو عون إدريس بن حسن بن أبي نمي) ১৬০৩ থেকে ১৬২৪ সাল পর্যন্ত মক্কার আমির এবং হেজাজের শাসক ছিলেন।

জীবনী 
ইদ্রিস ৯৭৪ হিজরিতে (মে/জুন ১৫৬৭) ধু আল-কিদাহতে জন্মগ্রহণ করেন। সে সময় তাঁর পিতা শরীফ হাসান এবং তাঁর দাদা শরীফ দ্বিতীয় মুহাম্মদ আবু নুমায়ী যৌথ শাসক ছিলেন। তাঁর মা হলেন হানা বা হায়া বিনতে আহমাদ ইবনে হুমায়দা। তাঁর কুনিয়াত হলো আবু আউন।

রাজত্ব 
১০১০ হিজরির জমাদিউস সানিতে (নভেম্বর, ১৬০১) তাঁর পিতার মৃত্যুর পর ইদ্রিস ইস্তাম্বুল গমন করেন এবং সেখানে কিছুকাল অবস্থান করেন।  তিনি তার ভাই শরীফ আবু তালিব ইবনে হাসানের রাজত্বকালে হেজাজে ফিরে আসেন। ১০১২ হিজরির জমাদিউস সানিতে (নভেম্বর, ১৬০৩) আবু তালিব মারা যান এবং আশরাফ ইদ্রিসকে  আমির হিসাবে নির্বাচিত করেন সাথে তার ভাই ফুহায়িদ ইবনে হাসান এবং তার ভ্রাতুষ্পুত্র মুহসিন ইবনে হুসাইনকে সহঃ-শাসক হিসেবে নিযুক্ত করেন। দু'জনেই ইদ্রিসের পাশাপাশি দু'আতে নিযুক্ত ছিলেন এবং আমিরাতের আয়ের এক-চতুর্থাংশ বরাদ্দ ছিল। সুলতান প্রথম আহমেদ সিদ্ধান্তটি অনুমোদন করেন এবং প্রথাগত খিলাহ (সম্মানজনক পোশাক) এবং ইস্তাম্বুল থেকে উপাধি-পত্র প্রেরণ করেন। ১১ ই সফর ১০১৩ হিজরিতে (৭ জুলাই ১৬০৪) বুধবার মসজিদ আল হারামে রাজকীয় ঘোষণাপত্রটি প্রচার করা হয়। 

পরে ১০১৯ হিজরির রবিউস সানিতে (জুলাই ১৬১০) ইদ্রিস ও মুহসিন ফুহায়দকে পদচ্যুত করে মক্কা থেকে নির্বাসিত করেন।

পদচ্যুতি 
১০৩৩ হিজরিতে (১৬২৪ খ্রিস্টাব্দ) ইদ্রিস ও মুহসিনের মধ্যে বিরোধ দেখা দেয়। শেষ পর্যন্ত মুহসিন আশরাফ, আলেম, ফকীহগণ এবং মক্কার উল্লেখযোগ্য ব্যক্তিদের নিকটে আহলে আল-হল ওয়াল-আকদ আহ্বান করেন এবং তারা ইদ্রিসকে দায়িত্ব থেকে অপসারণের সিদ্ধান্ত নেন। বৃহস্পতিবার ৪ মহররম ১০৩৪ হিজরিতে (১৬ অক্টোবর ১৬২৪) মুহসিনকে মক্কার একমাত্র আমির হিসাবে ঘোষণা করায় লড়াই শুরু হয়। সে রাতে যুদ্ধবিরতি কার্যকর করা হয় যার শর্তানুসারে ইদ্রিসকে কয়েক মাস মক্কায় অবস্থান করতে দেয়া হয়। শুক্রবার শরীফ মুহসিনের একক নামে খুতবা দেওয়া হয়।

নির্বাসন এবং মৃত্যু 
১০৩৪ হিজরির সফর মাসে (নভেম্বর/ডিসেম্বর ১৬২৪) ইদ্রিস অসুস্থ হয়ে পড়েন এবং ১২ রবিউল আউয়াল (আনু. ২২ ডিসেম্বর) রাতে অসুস্থ্য অবস্থায় মক্কা ত্যাগ করেন।   বিভিন্ন উৎস অনুসারে তিনি ১৪ ই জমাদিউস সানি (আনু. ২৪ শে মার্চ ১৬২৫) বা ১৭ ই জমাদিউস সানি (আনু. ২৭ মার্চ) জাবাল শামার অঞ্চলে মারা যান এবং ইয়াতাবে তাকে সমাহিত করা হয়। রজব এর প্রথম দিকে (এপ্রিল) তাঁর মৃত্যুর সংবাদ মক্কায় পৌঁছে এবং মসজিদ আল হারামে তাঁর জন্য গায়েবানা জানাজা (অনুপস্থিতিতে জানাজার নামাজ) আদায় করা হয়।

তথ্যসূত্র

উৎস 
 
 
 
 
 
 

১৫৬৭-এ জন্ম
১৬২৫-এ মৃত্যু
বনু কাতাদা
১৬শ শতাব্দীর আরব ব্যক্তি
১৭শ শতাব্দীর আরব ব্যক্তি
তুনহুয়াং মসজিদ

ডুনহুয়াং মসজিদ () চীনের কানসু প্রদেশের দুনুয়াং শহরে অবস্থিত  একটি মসজিদ।

ইতিহাস 
মিং রাজবংশের শাসনকালে মসজিদটি প্রথম নির্মাণ করা হয়। গণতন্ত্রী চীন সরকারের ষষ্ঠ বছরে (১৯১৭ সালে) মসজিদটি পুনর্নির্মাণ করা হয়।

স্থাপত্য 
মসজিদের নামাজঘরটি মোট তিনটি কক্ষ নিয়ে গঠিত। একটি মূল কক্ষ এবং পাশের দুটি কক্ষ নিয়ে মসজিদে নামাজ পড়া হয়। প্রধান কক্ষটি পশ্চিম দিকে অবস্থিত। উত্তর ও দক্ষিণ দিকের কক্ষগুলো প্রধান কক্ষের সাথে সরাসরি সংযোগ নাই। তবে তিনটি কক্ষের সমন্বয়ে মুসল্লিরা একসাথে নামাজ আদায় করতে পারে। মূল কক্ষের পিছনে দোতলা ভবন আছে যেখানে ইমামদের জন্য থাকার ঘর, অযুখানা আছে। মসজিদে ২ টি মিনার ও একটি বিশাল আকৃতির গম্বুজ আছে। মসজিদে ইট, লোহার তৈরি স্থাপত্য শৈলীর আদলে প্রধান প্রবেশদ্বার আছে।

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
১৯১৭-এ চীনে প্রতিষ্ঠিত
কেরামত আলী তালুকদার

কেরামত আলী তালুকদার বাংলাদেশের ময়মনসিংহ জেলার রাজনীতিবিদ ও ময়মনসিংহ-৫ (মুক্তাগাছা) আসনের সাবেক সংসদ সদস্য।

প্রাথমিক জীবন 
কেরামত আলী তালুকদার ময়মনসিংহ জেলার মুক্তাগাছা উপজেলায় জন্মগ্রহণ করেন।

রাজনৈতিক জীবন 
কেরামত আলী তালুকদার মুক্তাগাছা উপজেলা পরিষদের চেয়ারম্যান ছিলেন। তিনি ১৯৯১ সালের পঞ্চম জাতীয় সংসদ নির্বাচনে ময়মনসিংহ-৫ (মুক্তাগাছা) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন।

তথ্যসূত্র 

ময়মনসিংহ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
মৃত্যুর সাল অনুপস্থিত
উপজেলা পরিষদের চেয়ারম্যান
আবু রেজা ফজলুল হক বাবলু

আবু রেজা ফজলুল হক বাবলু বাংলদেশের ময়মনসিংহ জেলার রাজনীতিবিদ, আইনজীবী ও ময়মনসিংহ-৫ (মুক্তাগাছা) আসনের সাবেক সংসদ সদস্য।

প্রাথমিক জীবন 
আবু রেজা ফজলুল হক বাবলু ময়মনসিংহ জেলার মুক্তাগাছা উপজেলায় জন্মগ্রহণ করেন।

রাজনৈতিক জীবন 
আবু রেজা ফজলুল হক বাবলু একজন আইনজীবী। তিনি মুক্তাগাছা উপজেলা বিএনপির সভাপতি। ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে ময়মনসিংহ-৫ (মুক্তাগাছা) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
ময়মনসিংহ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
ময়মনসিংহ জেলার আইনজীবী
ময়মনসিংহ জেলার ব্যক্তি
২০শ শতাব্দীর বাংলাদেশী আইনজীবী
দ্বিতীয় স্নায়ুযুদ্ধ

দ্বিতীয় স্নায়ুযুদ্ধ হলো রাজনৈতিক ও সামরিক টানাপোড়েনের বিরোধী ভূ-রাজনৈতিক ক্ষমতার ব্লকের মধ্যে ঠাণ্ডাযুদ্ধ-পরবর্তী যুগের বর্ণনা দিতে ব্যবহৃত শব্দ, যার একটি ব্লক সাধারণত রাশিয়া বা চীন এবং অন্যটি নেতৃত্বাধীন মার্কিন যুক্তরাষ্ট্র, ইউরোপীয় ইউনিয়ন ও ন্যাটো নেতৃত্বে রয়েছে বলে জানা গেছে। এছাড়া একে দ্বিতীয় ঠাণ্ডা যুদ্ধ বা নতুন স্নায়ুযুদ্ধও বলা হয়। এটি মূল শীতল যুদ্ধের অনুরূপ, যা মার্কিন যুক্তরাষ্ট্রের নেতৃত্বাধীন পশ্চিম ব্লকের এবং রাশিয়ার পূর্বসূরীর সোভিয়েত ইউনিয়নের নেতৃত্বে পূর্ব ব্লকের মধ্যে অচলাবস্থা এবং প্রক্সি যুদ্ধের মুখোমুখি হয়। এই শব্দটি মার্কিন যুক্তরাষ্ট্র এবং চীনের মধ্যে ক্রমবর্ধমান উত্তেজনাকেও বোঝাতে ব্যবহৃত হয়।

আরও দেখুন 
 তৃতীয় বিশ্বযুদ্ধ
 পারমাণবিক যুদ্ধ

তথ্যসূত্র

বহিঃসংযোগ
 
 

ভূ-রাজনৈতিক প্রতিদ্বন্দ্বিতা
বিশ্বব্যাপী সংঘাত
২১শ শতাব্দীর সশস্ত্র সংঘাত
চীনের বৈদেশিক সম্পর্ক
চীন–রাশিয়া সম্পর্ক
২১শ শতাব্দীতে ইউরোপ
রাশিয়ার বৈদেশিক সম্পর্ক
মার্কিন যুক্তরাষ্ট্রের বৈদেশিক সম্পর্ক
২০১০-এর দশকে সৃষ্ট শব্দ
ছিংচিং মসজিদ

কিংজিং মসজিদ  (; ) বা আশাব মসজিদ নামেও পরিচিত। চীনের ফুচিয়েন প্রদেশের কোয়ানজু শহরে টুমেন স্ট্রিটে অবস্থিত একটি মসজিদ।

ইতিহাস 
সং রাজবংশের (৯৬০-১২৭৯) রাজত্বকালে ১০০৯ সালে আরব স্থাপত্য শৈলীর আদলে মসজিদটি নির্মাণ করা হয়। ১৩০৯ সালে ইরানের আহমেদ কর্তৃক মসজিদটিকে পুননির্মাণ করা হয়।  এছাড়াও পরিবর্তীতে বিভিন্ন শতকে মসজিদটিকে পুনঃনির্মাণ করা হয়।  চীনের মধ্যে প্রাচীনতম একটি মসজিদ।

স্থাপত্য 
মসজিদটি ২,৫০০ বর্গমিটার (২৭,০০০ বর্গফুট) এলাকা জুড়ে অবস্থিত।  সং রাজবংশের শাসনকালে আরবীয় ব্যবসায়ী সম্প্রদায়ের বসবাসের কারণে উপকূলীয় শহরগুলিতে আরবীয় স্থাপত্য শৈলীতে বহু সংখ্যক মসজিদ নির্মিত হয়েছে।  কোয়ানজুয়ের প্রবেশপথে কিংজিং মসজিদের() প্রবেশদ্বার মূল চীনা ভূখণ্ড একমাত্র পাথর তৈরি প্রবেশপথের উদাহরণ।  মসজিদের শিলালিপিগুলিতে আরবি ভাষার প্রাধান্য আছে।

মসজিদের নামাজঘরটি দুইতলা বিশিষ্ট ভবন। নামাজঘরের অভ্যন্তরের প্রাচীরটি পাথর দিয়ে তৈরি এবং পাথরে কোরানের আয়াত দিয়ে খোদাই করা হয়েছে। মসজিদের প্রধান প্রবেশপথ সবুজ পাথরে তৈরি করা হয়েছে।

চিত্রশালা

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র

আরও পড়ুন

বহিঃসংযোগ 

 কিংজিং মসজিদ
 কিংজিং মসজিদ

চীনের মসজিদ
১১শ শতাব্দীর মসজিদ
চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
টাইগার হিল, কার্গিল

টাইগার হিল বা গাংজ লা (এটি পয়েন্ট 5062 নামেও পরিচিত) হচ্ছে ভারতের কেন্দ্রশাসিত অঞ্চল লাদাখের দ্রাস-কার্গিল অঞ্চলের একটি পর্বত। এটি এই অঞ্চলের সর্বোচ্চ শৃঙ্গগুলির মধ্যে একটি। ১৯৯৯ সালের কার্গিল যুদ্ধের সময় পর্বতটি ব্যাপক আলোচনায় আসে। কারণ, এটি একটি গুরুত্বপূর্ণ যুদ্ধক্ষেত্র ছিল।

কৌশলগত গুরুত্ব 
টাইগার হিল অঞ্চলের সর্বোচ্চ শৃঙ্গ হওয়ায়, এর উপর থেকে জাতীয় মহাসড়ক ১ডি-র উপর নজর রাখা যায়। মহাসড়কটি শ্রীনগরকে কার্গিলের সাথে যুক্ত করে এবং এটি  কার্গিল সেক্টরের প্রধান সরবরাহ পথ। তাই এর চূড়ায় অবস্থানরত যে কোনও শত্রু এই অঞ্চলের প্রধান ভারতীয় ইউনিট ৫৬ ব্রিগেডের সদর দফতরের উপর প্রত্যক্ষ নজর রাখতে পারত। এছাড়াও শত্রুপক্ষ জাতীয় হাইওয়ের দুইদিকের ২৫ কিলোমিটার দূর পর্যন্ত আর্টিলারি ফায়ারও চালাতে পারত। যার ফলে এই গুরুত্বপূর্ণ পথে ভারতীয় সৈন্যদের চলাচল এবং সরবরাহে বাধা ছিল। এছাড়াও টাইগার হিলের চূড়ার আশেপাশেও অনেক গুরুত্বপূর্ণ নজরদারি পয়েন্ট ছিল।

কার্গিল যুদ্ধে টাইগার হিল 

পাকিস্তান সেনাবাহিনীর নর্দান লাইট ইনফ্যান্ট্রির সৈন্যরা টাইগার হিলের উপর কর্তৃত্ব বজায় রেখেছিল। শিখে রেজিমেন্টের অষ্টম ব্যাটালিয়ন (৮ টি শিখ) ১৯৯৯ সালের মে মাসের শেষদিকে টাইগার হিল আক্রমণ করার চেষ্টা করেছিল, তবে দুর্বল সমন্বয়, অপর্যাপ্ত আর্টিলারি সমর্থন এবং পাহাড়ে অবস্থানরত পাকিস্তানি বাহিনীর প্রতিরোধের কারণে তারা ব্যর্থ হয়েছিল। পাহাড়ে অবস্থানরত পাকিস্তানি সৈন্যরা ভারতের আরও কয়েকটি হামলা প্রতিহত করে। ফলশ্রুতিতে ভারতীয় সেনারা পাহাড়ের চারপাশে পরিখা খনন করে। ৩ জুলাই বিকাল ৫টা ১৫ ঘটিকায় একটি আর্টিলারি গোলাবর্ষণের মধ্য দিয়ে চূড়ান্ত আক্রমণ শুরু হয়। ৮ শিখ ব্যাটালিয়ান পর্বতের বাম দিক দিয়ে, নাগা রেজিমেন্টের ২য় ব্যাটালিয়ন (২ নাগা) ডান প্রান্ত দিয়ে এবং ঘটক প্লাটুন, আলফা এবং চার্লি কোম্পানির ১৮ তম ব্যাটালিয়নের দ্য গ্রেনেডিয়ার্স (১৮ গ্রেনেডিয়ার্স) পর্বতের পিছনের দিকের এক হাজার ফুট লম্বালম্বি খাড়া পাহাড়টি বেয়ে উঠে। কয়েক দিন ধরে চূড়ান্ত লড়াইয়ের পর ১৮ জুলাই সকালে ১৮ গ্রেনেডিয়ার্স টাইগার হিলের চূড়াটি দখল করে।

তথ্যসূত্র 

কার্গিল জেলা
কার্গিল যুদ্ধ
লাদাখের ভূমিরূপ